סידני פארק

סידני פארק (באנגלית: Sydney Park; נולדה ב-31 באוקטובר 1997) היא שחקנית קולנוע, טלוויזיה וקומיקאית אמריקאית.

ביוגרפיה 
פארק נולד בפילדלפיה, פנסילבניה, לאם אפרו-אמריקאית ואב קוריאני-אמריקאי.

פארק החלה את דרכה בשנת 2003 כשהייתה הקומיקאית הצעירה ביותר שהופיעה במועדון "The Improv". בשנת 2006 היא נבחנה לעונה הראשונה של תחרות הריאליטי האמריקאית, America's Got Talent בשם הבמה "Syd the Kid", שם עלתה לחצי הגמר. פארק נאלצה לנשור מהתכנית בשל קריירת המשחק שלה. היא עשתה את הופעת הבכורה שלה בטלוויזיה בקומדיית המצבים, "כל כך רייבן" בשנת 2006.

בשנת 2010 לוהקה פארק לגלם את אלי דנוויל, בתו המאומצת של הבלש ג'ו דנוויל בסדרה "CSI: ניו יורק". באותה שנה כיכבה גם כ"טוצ'י רול" בקומדיה האפלה העצמאית "Spork".

בשנים 2013–2015, פארק כיכבה בסדרת הטלוויזיה "אמא בהזמנה".

בשנת 2016 החלה פארק לגלם את סינדי בסדרת הטלוויזיה "המתים המהלכים".

בשנת 2017, פארק גילמה את מרדית' בסרט האימה העל-טבעי "שבע משאלות". באותה שנה, היא כיכבה בסדרת מדע בדיוני שהוקרנה ביוטיוב, "Lifeline".

במרץ 2018 פורסם כי פארק תשחק בסדרת הטלוויזיה "שקרניות קטנות: הפרפקציוניסטיות" בתפקיד קייטלין פארק לואיס. הסדרה הוקרנה לראשונה במרץ 2019 בערוץ הטלוויזיה "Freeform". בספטמבר 2019 ביטל הערוץ את הסדרה לאחר עונה אחת.

בשנת 2019 הופיעה פארק בתפקיד וינטר בעונה השלישית של סדרת הקומדיה של נטפליקס, "דיאטת סנטה קלריטה". 

בשנת 2021 שיחקה בדמותה של מקאני יאנג בסרט המקורי של נטפליקס "יש מישהו בתוך הבית שלך". ובתור קירה פסקל בסרט "מוקסי" שביימה איימי פולר.

חיים אישיים 
היא מתגוררת כיום בלוס אנג'לס, קליפורניה.

פילמוגרפיה

קישורים חיצוניים

הערות שוליים 

שחקניות קולנוע וטלוויזיה אפרו-אמריקאיות
קומיקאיות אמריקאיות
סטנדאפיסטים אמריקאים
שחקניות ילדות אמריקאיות
סטנדאפיסטיות אמריקאיות
קומיקאים אמריקאים
שחקנים ילדים אמריקאים
אמריקאיות שנולדו ב-1997
אמריקאים שנולדו ב-1997